钦定古今图书集成/历象汇编/庶征典/第033卷 > 《历学会通古法占验》 > 《太微宫》
## 钦定古今图书集成/历象汇编/庶征典/第033卷 > 《历学会通古法占验》 > 《太微宫》

太微，在翼、轸北，天子正宫也。将相三公之府，九卿十
二诸侯之司也。南蕃东星曰左执法，廷尉之象。西星
曰右执法，御史大夫之象。执法所以刺奸也。两星之
间，南端门也。左执法东，左掖门。右执法之西，右掖门
东蕃四星，南第一星曰上相。上相之北，东太阳门，第
二星曰次相。次相之北，东中华门，第三星曰次将。次
将之北，东太阴门第四星曰“上将”，所谓“四辅”也。西蕃
四星：南第一星曰上将，上将之北，西太阳门第二星
曰次将，次将之北，西中华门第三星曰次相，次相之
北，西太阴门第四星曰上相，亦为四辅也。

黄帝在太微宫中，天子之正位，其星常明，合天地之
化。星微，求贤士自辅。四帝拥黄帝，各顺其方，东青帝、
南赤帝，西白帝、北黑帝。五星明有光，天子得天地臣
民之心。

《屏》四星，在五帝座南，近于执法。别善恶。明润，吉。
太子在帝座北，君有德，即星光而润；不见星亡，即太
子有忧。

从官、幸臣各一，侍从太子之官。

“《常陈》七星”，在帝座北，天子之宿卫。动，主天子出，自明
盛，即武用也。

郎将左右为外御，亦主武备郎将之官。

郎位一十五位，在垣内，帝座东北，守卫之司，《周官》之元士。汉之光禄、中散，台省不具，幸臣死，大臣不康，中
散、台官亡。

五，诸侯在卿西，内侍天子，百辟之象不明，诸侯有黜，
内大臣死。

三公在《执法东》，三公、九卿、内侍、内省之职不明，内省
大臣死。

谒者在宫内执法，东赞宾客，辨疑惑，明如常。四夷来
贡。不明，亡失，四方不来。

虎贲侍卫之官。